– జింబాబ్వే వర్సెస్‌ హాంగ్‌కాంగ్‌ ఫస్ట్‌ మ్యాచ్‌
– ఫేవరెట్‌గా టీమిండియా
– నాగపూర్‌లో తొలి మ్యాచ్‌
– ఏప్రిల్‌ వరకు కొనసాగనున్న టోర్నమెంట్‌
– టోర్నీలో పాల్గొనే జట్లు 16
– మ్యాచ్‌ వేళలు మధ్యాహ్నం 3, రాత్రి 7.30 గంటలు
– తొలిసారి వరల్డ్‌ టి20లోకి ఓమన్‌
బెంగళూరు : భారత్‌లో తొలిసారి జరుగనున్న ఐసిసి వరల్డ్‌ టి20 టోర్నమెంట్‌ మార్చి 8న నాగ్‌పూర్‌లో ప్రారంభం కానుంది.టోర్నీలో ఓపెనింగ్‌ డే అయిన మంగళవారం రెండు మ్యాచ్‌లు జరుగనున్నాయి. ఈ టోర్నీమెంట్‌లో భారత్‌ జట్టు ఫేవరెట్‌గా బరిలోకి దిగుతుంది.బంగ్లాదేశ్‌లో జరిగిన ఆసియా కప్‌ టైటిల్‌ను సొంతం చేసుకున్న టీమిండియా యువ ఆటగాళ్లతో వరల్డ్‌ టి20 టోర్నీమెంట్‌లోకి అడుగుపెడుతుంది.టోర్నమెంట్‌ నేటి నుంచి ఏప్రిల్‌ 3 ఆదివారం వరకు జరుగనుంది. టోర్నీలో మొత్తం 16 జట్లు పాల్గొంటాయి.
గ్రూపు స్టేజిలో
గ్రూప్‌ ఏలో బంగ్లాదేశ్‌,నెదర్లాండ్‌,ఐర్లాండ్‌,ఓమన్‌ జట్లు ఉన్నాయి.
గ్రూపు బిలో బింబాబ్వే,స్కాట్‌లాండ్‌,హాంగ్‌కాంగ్‌,అప్ఘానిస్థాన్‌లు ఉన్నాయి.
తొలి రౌండ్‌లో భాగంగా గ్రూపు విన్నర్స్‌ సెకండ్‌ రౌండ్‌లో ఆడతారు.
సెకండ్‌ రౌండ్‌(సూపర్ 10)లో ప్రతి గ్రూపులో జట్లు సెమీ ఫైనల్‌కు చేరతాయి.
గ్రూప్‌ 1లో శ్రీలంక,దక్షిణాఫ్రికా,వెస్టిండీస్‌,ఇంగ్లాండ్‌లు ఉన్నాయి.
గ్రూప్‌ బిలో గెలిచిన జట్టు గ్రూప్‌1 తో జత కలుస్తుంది.
గ్రూప్‌ 2లో ఇండియా,పాకిస్థాన్‌,ఆస్ట్రేలియా,న్యూజిలాండ్‌ జట్టు ఉన్నాయి.
గ్రూప్‌ ఎలో గెలిచిన జట్టు గ్రూప్‌ 2తో జత కలుస్తుంది.
టోర్నీలో భాగంగా ఓపెనింగ్‌ మ్యాచ్‌లు
నాగపూర్‌లో జరుగనున్నాయి. జింబాబ్వే వర్సెస్‌ హాంకాంగ్‌ల మధ్య మధ్యాహ్నం 3 గంటలకు మ్యాచ్‌ ప్రారంభమవుతుంది.టోర్నీ మూడు ఫార్మెట్లుగా జరుగుతుంది. ఒకటి ఫస్ట్‌ స్టేజి(క్వాలిఫయర్స్‌),సూపర్‌ 10,నాకౌట్‌ (సెమీఫైనల్‌,ఫైనల్‌). మొదటి 8 జట్లు కూడా గెలుపు గ్రూపులుగా విభజించారు.గ్రూప్‌ విన్నర్స్‌ గెలిచిన రెండు జట్లు కూడా సూపర్‌ 10లో ఉన్న మిగతా 8 జట్లతో జత చేరతాయి.సూపర్‌ 10లో ఉన్న పది జట్లలో 4 జట్లు సెమీ ఫైనల్స్‌కు అర్హత సాధిస్తాయి.
టికెట్ల కొనుగోలు ఎక్కడ
టికెట్లను ఐసిసికి చెందిన ఆన్‌లైన్‌ వెబ్‌సైట్‌ డబ్యూడబ్ల్యూడబ్ల్యూ. ఐసిసి.క్రికెట్‌.కామ్‌ ద్వారా కొనుగోలు చేయాలి.మ్యాచ్‌లు జరిగే స్టేడియాల వద్ద కూడా టికెట్లు కొనుగోలు చేయవచ్చు.భారత్‌ జట్టు ఆడే మ్యాచ్‌లతో పాటు సెమీఫైనల్స్‌,పైనల్‌ మ్యాచ్‌కు లాటరీ సిస్టమ్‌ ఉంది. స్టేడియాలు అవి ఉన్న ప్రాంతాలను బట్టి టికెట్‌ ధరలను నిర్ణయించాయి. నాగ్‌పూర్‌, ధర్మశాల, న్యూఢిల్లీ,కోల్‌కతా,మొహాలీ వేదికల్లో కనీస ధర 100. బెంగళూరు కనీస ధర 250 రూపాయలు.ముంబై కనీస ధర 500 రూపాయలు.నాగ్‌పూర్‌ కనీస ధర 100 నుంచి 12500 వరకు.ధర్మశాల 100 నుంచి 15 వేలు.బెంగళూరు 250 నుంచి 8 వేలు.ముంబై 500 నుంచి 35 వేలు,న్యూఢిల్లీ 100 నుంచి 10 వేలు,కోల్‌కతా 100 నుంచి 1500,చెన్నై 50 నుంచి 1000 రూపాయలు.మోహాలీ 100 నుంచి 18,750 రూపాయలు.టోర్నమెంట్‌ తొలి మ్యాచ్‌ ప్రారంభం మధ్యాహ్నం 3 గంటలకు ప్రారంభం కానుండా రెండవ మ్యాచ్‌ రాత్రి 7.30 గంటలకు  ప్రారంభమవుతుంది.సెమీ ఫైనల్స్‌,ఫైనల్‌ మ్యాచ్‌ రాత్రి 7 గంటలకే ప్రారంభం.తొలిసారిగా వరల్ట్‌ టి20 జట్టు ఆడతున జట్టు ఓమన్‌.కాగా 2007లో వరల్డ్‌ టి20 చాంపియన్‌గా భారత్‌,2009లో పాకిస్థాన్‌,2010లో ఇంగ్లాండ్‌,2012లో వెస్టిండీస్‌,2014లో శ్రీలంక.
నూటికి 99 శాతం వరల్డ్‌ కప్‌ భారత్‌దే…
వరల్డ్‌ టి20 కప్‌ నూటికి 99 భారత్‌కే లభిస్తుందని టీమిండియా మాజీ డాషింగ్‌ క్రికెటర్‌ సెహ్వాగ్‌ పేర్కొన్నాడు.టీమిండియా ఎదురులేకుండా దూసుకుపోతుంది.వరుస విజయాలతో ఊపుమీద ఉన్న ధోనీ సేన తాజాగా ఆసియా కప్‌లోనూ ఇదే నిరూపించింది. ఏ మాత్రం తొణకకుండా ఆసియా కప్‌ సాధించి రానున్న ఐసిసి టి20 వరల్డ్‌ కప్‌లో తామే ఫేవరెట్‌ టీమ్‌ అని చాటింది.ప్రస్తుతం ధోనీ నేతృత్వంలో ఫర్ఫెక్ట్‌ విన్నింగ్‌ కాంబినేషన్‌లో జట్టు ఉందని,ధోనీ నేతృత్వంలో రెండవ సారి టి20 వరల్డ్‌ కప్‌ టోఫ్రీని టీమిండియా అందుకోవడం ఖాయంగా కనిపిస్తుందని సెహ్వాగ్‌ వెల్లడించాడు.టీమిండియా జోరు చూస్తే టి20 వరల్డ్‌ కఫ్‌లో మన జట్టే ఫేవరెట్‌ అని అర్థమవుతుంది.ఈ ఏడాది మొత్తం 11 టి20 మ్యాచ్‌లు ఆడిన టీమిండియా పదింటిలో ఘన విజయానలు సాధించింది. ఆస్ట్రేలియా, శ్రీలంక, బంగ్లాదేశ్‌, పాకిస్థాన్‌, యునైటెడ్‌ అరబ్‌ ఎమిరేట్స్‌ వంటి జట్లను చిత్తు చేస్తూ తన సత్తా చాటింది.తాజాగా ఆసియా కప్‌ ఫైనల్‌లోనూ ధోనీ సేన అదరగొట్టింది.ప్రస్తుతం మంచి బ్యాటింగ్‌ లైనప్‌తో టీమిండియా వరల్డ్‌ కప్‌లోకి ఎంటరవుతుందని,ప్రపంచంలోని అన్ని జట్ల కన్నా, మేటిగా టీమ్‌ కూర్పు ఉందని మరోసారి ధోనీ కూడా స్పష్టం చేశాడు.